### Beslutningstema

Det skal besluttes om forslag til lokalplan 168-510 Skærbæk Ferieby og Kommuneplantillæg nr. 134-510 skal sendes i offentlig høring i min. 8 uger.

For Teknik- og Miljøudvalget omfatter det Lokalplan nr. 168-510. For Klima-, Vækst- og Udviklingsudvalget omfatter det Kommuneplantillæg nr. 134-510.

### Sagsfremstilling

[adresse] vil gerne  udvide overnatningskapaciteten og ønsker derfor at udvide [adresse] mod nord og nordvest for de eksisterende feriehytter.

Til formålet er forslag til lokalplan nr. 168-510 og kommuneplantillæg nr. 134-510 blevet udarbejdet. Planforslagene muliggøre en udvidelse af hyttebyen med ca. 5.9 ha.

Lokalplanområdet består af den eksisterende [adresse], som udgør den sydøstlige led af lokalplanområdet. Den nordlige og vestlige del, som inddrages til feriebyen, henligger pt. som landbrugsarealer.

[adresse] blev etableret i 2000 med oprindeligt 10 feriehuse. Feriebyen er løbende blevet udvidet med yderligere feriehuse, så der i dag er opført 101 feriehuse samt en servicebygning med mødelokale mv. [adresse], der er et kommunevandløb, løber gennem lokalplanområdet.

Feriehusene i den eksisterende del af feriebyen er på 43-45 m2 + hems og indeholder hver 6 sen­gepladser, køkken, bad og toilet. Der er desuden en delvist overdæk­ket terrasse ved hvert hus. Husene er alle opført med facader af træ og rødt fibercementtag. Facaderne på de nyere huse fremstår ubehand­lede mens de ældste er behandlet med en transparent træbeskyttelse i en lys brun nuance. Udhæng, vinduer og døre mv. er behandlet med hvid farve. Arealerne mellem de eksisterende bygninger er tilsået med græs, og der er etableret grusveje og belysning rundt i området.

[adresse] er opført i tilknytning til [adresse], som er beliggende syd for feriehusene. [adresse] blev opført i 1971 og er herefter løbende om- og udbygget i takt med centrets udvikling. I centret er der mødelokaler, svømmehal, bowlingcenter, sports- og aktivitetshaller, skydebaner, legeland, teatersal og kunstnerhus. På centrets sydlige udearealer er der boldbaner, bålplads og grønne om­råder.

Lokalplanen muliggør en udvidelse af feriebyen med ca. 80 nye feriehuse på op til 80 m2. De nye områder disponeres som naturlige forlængelser og tilføjelser af den eksisterende vejstruktur i området med bugtede grusveje og åbne græsarealer med spredt beplantning. Herudover udlægges der desuden et areal i den nordvestlige del af lokalplanområdet, hvor der må placeres store feriehuse på op til 300 m2. Feltets udstrækning rummer mulighed for etablering af ca. 10 store feriehuse. De store feriehuse henvender sig primært til træningsophold for idrætsklubber, der ønsker overnatning for hold samlet.

Lokalplanforslagets omfang bevirker, at det skal sendes i høring i 8 uger.

I forbindelse med lokalplanforslaget er der udarbejdet en screening, og det er vurderet at lokalplanen ikke er miljøvurderingspligtig. Afgørelsen sendes ud sammen med lokalplanforslaget i høring.

**Klima-, Vækst- og Udviklingsudvalget besluttede den 8. september 2025, at udsætte sagen for yderligere afklaring.**

Sidenhen er følgende afklaret, og sagen er genoptaget:

Formålet med [adresse] er at understøtte udviklingen i Skærbæk og [adresse]. Det forventes, at de store ferieboliger i lighed med de øvrige ferieboliger kan understøtte udviklingen af centeret. Lokalplanen fastlægger et specifikt område, hvor ferieboligerne kan opføres. Fra området er der mere end 250 meter til nærmeste boligområde.

Som supplement til oprindelige sagsfremstilling oplyses, at målgruppen primært er familier, hvor flere generationer får mulighed for et ferieophold under samme tag. Det vil sige, at husene skal anvendes til fritidsophold / overnatning.

### Lovgrundlag

Planloven

Miljøvurderingsloven

### Indstilling Fagchefen for Klima, Plan og Udvikling indstiller,

at lokalplan 168-510 [adresse] sendes i otte ugers offentlig høring, og

at indstillingen videresendes til Økonomiudvalget og Kommunalbestyrelsen.

### Beslutning

Indstillingen anbefales.